62022CO0690_INF
Domstolens kendelse (Syvende Afdeling) af 24. maj 2023 – Shortcut
(Sag C-690/22)
»Præjudiciel forelæggelse – artikel 99 i Domstolens procesreglement – det fælles merværdiafgiftssystem (moms) – direktiv 2006/112/EF – artikel 178, litra a) – ret til fradrag – betingelser for udøvelsen – artikel 226, nr. 6) – oplysninger, som obligatorisk skal anføres på fakturaen – omfang og art af de leverede tjenesteydelser – fakturaer, som indeholder en generisk beskrivelse af de leverede tjenesteydelser«
1.
Harmonisering af skattelovgivningerne – det fælles merværdiafgiftssystem – fradrag for indgående afgift – ret til fradrag – betingelser – formelle betingelser – rækkevidde – faktura med angivelse af arten af de leverede tjenesteydelser – retligt tilstrækkelig præcisering – efterprøvelse påhviler den nationale ret
[Rådets direktiv 2006/112, art. 178, litra a), og art. 226, nr. 6)]
(jf. præmis 32-34, 43 og 44)
2.
Harmonisering af skattelovgivningerne – det fælles merværdiafgiftssystem – fradrag for indgående afgift – ret til fradrag – betingelser – materielle betingelser – formelle betingelser – afgiftspligtig person, der har undladt at opfylde visse formelle krav – afgiftsmyndighed, der råder over de nødvendige oplysninger med henblik på at fastslå, at de materielle betingelser er opfyldt – nægtelse af retten til fradrag – ikke tilladt
[Rådets direktiv 2006/112, art. 178, litra a), art. 219 og art. 226, nr. 6)]
(jf. præmis 59 og domskonkl.)
Konklusion
Artikel 178, litra a), artikel 219 og artikel 226, nr. 6), i Rådets direktiv 2006/112/EF af 28. november 2006 om det fælles merværdiafgiftssystem
skal fortolkes således, at
disse bestemmelser er til hinder for, at de nationale skatte- og afgiftsmyndigheder kan afslå at indrømme ret til fradrag af merværdiafgift med den begrundelse, at fakturaer, der indeholder angivelser såsom »udvikling af applikationer«, ikke opfylder de formelle krav, der er omhandlet i denne sidstnævnte bestemmelse.